Diplazium molokaiense

Ti Diplazium molokaiense ket ti karkatana a sebbangan ti pako nga ammo babaen ti kadawyan a nagan iti twinsorus a pako ti Molokai. Daytoy ket endemiko iti Hawaii, nga idiay ket maysa kadagiti kakarkarnaan a pako.Wood, K. R. (2006). Conservation status of the Hawaiian endemic fern Diplazium molokaiense (Athyriaceae) in Honomanu, East Maui, Hawai'i. Endangered Species Research 5 1-5. Daytoy ket historiko a nabirbirukan kadagiti isla ti Kauai, Oahu, Lanai, Molokai, ken Maui, ngem naipagpagarup a daytoy ket lokal a napaawan manipud kadagiti uppat kaniada ken mabirukan laeng ita nga aldaw idiay Maui nga adda laeng dagiti 70 a mula ti nabati. Pederal a nailista ti pako a kas maysa a naisagmak a sebbangan iti Estados Unidos idi 1994.

 Dagiti pannakailasin 
Daytoy a pako ket addaan kadagiti bulong iti agarup a  20 sentimetro iti kaatiddog  manipud iti maysa a natiritir a risoma. Ti tunggal maysa ket nangisit a berde, nasileng a bulong a buklen dagiti nadumaduma a paris dagiti bassit a bulong, ti kadakkelan ket agarup a 5 × 2 cm. Agramanda kadagiti natirad nga ungto ken agsaraisi bassit dagiti paraigid. Dagiti soro ket agingganada iti maysa a sentimetro iti kaatiddog ken akikidda ken agkillo bassit iti sukog.

 Habitat 
Agtubo dagiti pako kadagiti nadam-eg a ripariano a bakir kadagiti bakras dagiti dua a bantay iti  Maui, ti maysa ket ti bulkan Haleakalā. Daytoy ket mabalin a mabirukan a kadenna dagiti waig a naliniaan kadagiti basalto a bato ken iti asideg dagiti dissuor ken dagiti danaw ti dissuor. Ti bakir iti lugar ket kaaduan nga addaan iti wayang a langit-langit ken kaaduan babaen ti ʻōlapa (Cheirodendron trigynum) ken ʻōhiʻa lehua (Metrosideros polymorpha). Dagiti sabali a mula iti iti sirok ti balawbaw ket mairaman dagiti sebbangan ti Ākala (Rubus hawaiensis), Kanawao (Broussaisia arguta) ken Coprosma. Agtubo ti pako manipud kadagiti diding dagiti nalumotan a batbato a kaariping dagiti sabali a pako a kas ti Pteris cretica, Polystichum haleakalense, Pneumatopteris sandwicensis ken Diplazium sandwichianum.

 Kasasaad a naisagmak 
Dagiti pangta iti daytoy a karkarna a pako ket mairaman ti pannakaperdi ti habitat gapu kadagiti tignay dagiti atap a baboy, kellaat a panaglayus, ken dagiti makaraut a sebbangan ti mula a kas ti Acacia melanoxylon, Ageratina adenophora, Anthoxanthum odoratum, Epilobium ciliatum, Holcus lanatus, ken Hypochoeris radicata.

 Dagiti nagibasaran 

 Dagiti akinruar a silpo 
USDA Plants Profile

molokaiense
Kategoria:Endemiko a flora ti Hawaii